Lyf þróað gegn kórónuveirufaraldrinum hefur fengið markaðsleyfi í Bretlandi. Lyfið er undanþágulyf hér á landi en Lyfjastofnun Evrópu mælir með notkun þess þó að markaðsleyfi hafi ekki fengist.
Lyfið Ronapreve er blanda tveggja mótefna sem bindast broddprótíni kórónuveirunnar. Lyfið er talið hindra að kórónuveiran haldi áfram að sýkja frumur líkamans. Sýnt fram á að það dragi úr sjúkrahúsinnlögnum, segir Rúna Hauksdóttir Hvannberg, forstjóri Lyfjastofnunar.
Það gæti meðal annars gagnast þeim sem hafa svarað bólusetningu illa
en líka komið í veg fyrir að fólk þurfi að leggjast inn og endi mögulega á gjörgæslu,
Evrópska lyfjastofnunin hefur gefið út yfirgripsmiklar notkunarleiðbeiningar og hefur lyfið verið í áfangamati hjá stofnuninni. Það hefur verið notað hér á landi í faraldrinum.
Það hins vegar hefur þá sérstöðu að Evrópska lyfjastofnunin hefur mælt með notkun þess þó það hafi ekki fengið markaðsleyfi af því það þykir hafa svo mikinn ábata.
Það er hverju landi í sjálfsvald sett að nota það.
Í faraldrinum hafa nöfn nokkra lyfja oft og tíðum heyrst og þau sögð lausnin á kórónuveiruvandanum. Má þar helst nefna hýdroxíklórókín og Ivermectin. Rúna segir miklar upplýsingar sem sýni fram á ábata Ronapreve hafa komið fram.
Það sem er munirinn á þessu og hinu er að það hafa komið fram upplýsingar sem sýna með óyggjandi hætti að það er ábati fyrir ákveðinn hóp af fólki
og kemur í veg fyrir að fólk leggist inn og þurfi að dvelja þar lengi,